4. ΒΑΣΙΛΙΚΟΝ ΔΙΑΤΑΓΜΑ της 12/18 Σεπτ. 1952 Περί εκτελέσεως του υπ’ αριθ. 1988/52 Νόμου “περί Γεωτρήσεων”. Έχοντες υπ’ όψιν τας διατάξεις του υπ’ αριθ. 1988/52 Νόμου “περί Γεωτρήσεων” και την υπ’ αριθ. 161/52 γνωμοδότησιν του Συμβουλίου Επικρατείας, προτάσσει του Ημετέρου επί της Γεωργίας Υπουργού, αποφασίζομεν και διατάσσομεν: Άρθρ.1.-1.Ο ενδιαφερόμενος δια την εκτέλεσιν υπέρ αυτού γεωτρήσεως, εις τας υπό του Νόμου προβλεπομένας περιπτώσεις δέον όπως υποβάλη σχετικήν προς τούτο αίτησιν προς το Υπουργείον Γεωργίας (Διεύθυνσιν Υδραυλικών Κατασκευών). 2.Εις την αίτησίν του δέον απαραιτήτως ν’ αναγράφη ότι θα καταβάλη τας δαπάνας της γεωτρήσεως μετά το πέρας αυτής τοις μετρητοίς ή εις δόσεις κατά την παρ. 7 του άρθρ. 15 του υπ’ αριθ. 1988/1952 Νόμου “περί Γεωτρήσεων”. Επίσης δε θ’ αναγράφη εις την αίτησιν ότι θα παράσχη εξασφαλιστικά μέσα εκ των εν άρθρ. 13 του ως άνω Νόμου οριζόμενα. Άρθρ.2.-1.Εις την περίπτωσιν εκτελέσεως γεωτρήσεως υπέρ πλειόνων ενδιαφερομένων δύνανται ούτοι, όπως δια της κατά το άρθρον 12 του υπ’ αριθ. 1988/1952 Νόμου “περί Γεωτρήσεων” συναφθησομένης συμβάσεως, καθορίζουσι κατά το δυνατόν και τας μεταξύ των εκ της γεωτρήσεως και δια την εκμετάλλευσιν ταύτης δημιουργουμένας σχέσεις. 2.Τοιαύται σχέσεις είναι ιδία αι αναγόμεναι εις το ποσοστόν συμμετοχής αυτών εις την κυριότητα και την διοίκησιν της γεωτρήσεως την χρήσιν του ύδατος, την σύστασιν και το περιεχόμενον των απαιτηθησομένων δια την συμμετοχήν απάντων εις την χρήσιν του ύδατος δουλειών, τον διορισμόν διαχειριστού, όστις δύναται να είναι και πρόσωπον μη μετέχον εις την ομάδα των ανωτέρω ενδιαφερομένων, κατανομήν των εξόδων λειτουργίας και συντηρήσεως της γεωτρήσεως. Άρθρ.3.-1.Ως κριτήριον δια την Επιτροπήν του άρθρ. 10 του υπ’ αριθ. 1988/1952 Νόμου “περί Γεωτρήσεων” προκειμένου περί μειώσεως των δαπανών της γεωτρήσεως κατά την παρ. 3 του άρθρ. 15 του Νόμου τούτου ορίζεται ότι, γεώτρησις της οποίας η ωριαία παροχή ανέρχεται εις 15 κ. μέτρα λογίζεται ως επιτυχούσα. 2.Δια τας γεωτρήσεις των οποίων η ωριαία απόδοσις είναι κατωτέρα των 15 κ .μέτρων η ως άνω Επιτροπή θα κρίνει περί της μειώσεως ή μη των καταβλητέων δαπανών, αναλόγως των εκάστοτε ειδικών περιπτώσεων. Άρθρ.4.-Εις περίπτωσιν καθ’ ην ο υπέρ ου η γεώτρησις εντός της υπό του Υπουργού Γεωργίας τασσομένης προθεσμίας προσκληθείς δεν προβαίνει εις την παραλαβήν της γεωτρήσεως ή την εκτέλεσιν των δια της συμβάσεως αναλαμβανομένων ή υπό του ύπ’ αριθ. 1988/1952 Νόμου “περί Γεωτρήσεων” προβλεπομένων υποχρεώσεών του ή αρνείται να προβή εις την σύναψιν μετά της Αγροτικής Τραπέζης της Ελλάδος συμβάσεως, το Υπουργείον Γεωργίας προβαίνει εις την είσπραξιν του ποσού της εγγυητικής επιστολής ή του γραμματίου ή αναγκαστικήν εκτέλεσιν επί των ενυποθήκων ακινήτων ή εις βεβαίωσιν των δαπανών, εις τα κατά τόπους Δημόσια Ταμεία προς είσπραξιν κατά τας διατάξεις του Νόμου “περί Εισπράξεως Δημοσίων Εσόδων” ή να διατάξη την παραχώρησιν της γεωτρήσεως εις τρίτον ενδιαφερόμενον ή την λήψιν οιουδήποτε άλλου υπό του ως άνω Νόμου προβλεπομένου μέτρου. Άρθρ.5.-1.Δια πάσαν συμφώνως τω υπ’ αριθ. 1988/1952 Νόμω “περί Γεωτρήσεων” παράδοσιν γεωτρήσεως εκτελεσθείσης μέχρι της ισχύος του Νόμου τούτου ή εκτελεσθησομένης εις το μέλλον θα εκδίδηται σχετική απόφασις του Υπουργού Γεωργίας. Άρθρ.6.-Η δια του άρθρ. 10 υπ’ αριθ. 1988/1952 “περί Γεωτρήσεων” Νόμου Επιτροπή συνεδριάζει εις το Κατάστημα της Νομαρχίας ή Δ/νσεως Γεωργίας ή εις άλλο υπό του Νομάρχου οριζόμενον Κατάστημα Δημοσίας Υπηρεσίας μετά πρόσκλησιν των μελών υπό του Προέδρου αυτής. Η Επιτροπή δύναται να ενεργή αυτοψίας επί τόπου εις τας θέσεις γεωτρήσεων είτε εν ολομελεία είτε δια τινων μελών αυτής. Πάσα αίτησις ενδιαφερομένου απευθυνομένη προς την Επιτροπήν θα υποβάλληται εις αυτήν δια της οικείας Δ/νσεως Γεωργίας του Νομού. Αι Δ/νσεις Γεωργίας των Νομών θα τηρώσι ίδιον αρχείον της αλληλογραφίας και των γνωμοδοτήσεων των Επιτροπών και επί πλέον μητρώον των εκτελεσθεισών και εκτελεσθησομένων, εν τη περιφέρεια των, γεωτερήσεων. Άρθρ.7.-Εις περίπτωσιν εγέρσεως αμφιβολιών περί του αριθμού των εξυπηρετουμένων ή του μέτρου της εξυπηρετήσεως τούτων εξ εκτελεσθείσης ήδη γεωτρήσεως, η Δ/νσις Υδραυλικών Κατασκευών παραπέμπει το ζήτημα εις την κατά το άρθρ. 10 του υπ’ αριθ. 1988/1952 Νόμου “περί Γεωτρήσεων” Επιτροπήν, ήτις δέον δι’ ητιολογημένης αποφάσεως να κρίνη περί του αριθμού των εξυπηρετουμένων, του μεταξύ αυτών καταμερισμού της δαπάνης της  Σελ. 493 Γεωτρήσεις 16.Ζ.β.4 γεωτρήσεως, ως και περί των λοιπών επί του προκειμένου προκυπτουσών διαφορών. 